** РЕПУБЛИКА БЪЛГАРИЯ**

 **МИНИСТЕРСТВО НА ЗЕМЕДЕЛИЕТО И ХРАНИТЕ**

 **ОБЛАСТНА ДИРЕКЦИЯ “ЗЕМЕДЕЛИЕ”- КЮСТЕНДИЛ**

 **2500 гр. Кюстендил, ул. “Демокрация” 44, тел. 078/550271, E-mail:** **odzg\_kyustendil@mzh.government.bg**

**ЗАПОВЕД**

**№ РД-05-58/09.03.2016г.**

На основание чл. 3, ал. 4 от Устройствен правилник на Областните дирекции „Земеделие“, във връзка с чл. 27, ал. 8 от ЗСПЗЗ, чл. 56з, ал. 1 от ППЗСПЗЗ, писмо с изх. № 66-6032/28.01.2016г. на министъра на земеделието и храните, изразяващо съгласие за започване на процедура за обявяване на търг по реда на чл. 27, ал. 8 от ЗСПЗЗ за продажба на имоти – частна държавна собственост, незаети със сгради и съоръжения, бивша собственост на заличените организации по §12 и §29 от ПЗР на ЗИД на ЗСПЗЗ, негодни за земеделско ползване и неподлежащи на възстановяване по ЗСПЗЗ и т. 2 от Заповед № РД 46-728/02.09.2015г. на министъра на земеделието и храните

**НАРЕЖДАМ:**

**1. Откривам процедура за провеждане на търг с тайно наддаване** за продажба по реда на чл. 27, ал. 8 от ЗСПЗЗ на недвижими имоти, частна държавна собственост, както следва:

|  |  |  |  |  |  |
| --- | --- | --- | --- | --- | --- |
| **№ по ред** | **Стопански двор, землище, община** | **№ на имот** | **Площ на имота****/дка/** | **Начална тръжна цена /лв./** | **Депозит****/лв./** |
| 1. | Стопански двор с. Мало село, общ. Бобов дол | 070001 | 0,734 | 2543,72 | 254,37 |
| 2. | Стопански двор с. Мало село, общ. Бобов дол | 070003 | 1,717 | 5950,42 | 595,04 |
| 3. | Стопански двор с. Мало село, общ. Бобов дол | 070010 | 2,324 | 8054,10 | 805,41 |

 **2. Условия за участие:** Право на участие в търгаимат физически лица, еднолични търговци и юридически лица, регистрирани по Търговския закон.

**3. Начална тръжна цена и размер на депозита за участие в търга.** Началната тръжна цена на имотите е определена съгласно чл. 56ж, ал. 2 от ППЗСПЗЗ и чл. 88 от ППЗДС. Депозитът за участие в търга е в размер на 10 % от началната тръжна цена на имота, съгласно чл. 56з, ал. 6 от ППЗСПЗЗ. Върху депозита не се начислява лихва и не подлежи на връщане при отказ от сключване на договор. Банковото бордеро **/оригинал/** за внесения депозит се представя заедно с документите за участие в търга. За всеки имот се представя отделен документ за внесен депозит. Депозитът за участие се внася в български лева, по банков път по сметка на ОД „Земеделие“ гр. Кюстендил:

**ОБЕДИНЕНА БЪЛГАРСКА БАНКА – клон Кюстендил,**

**IBAN: BG50 UBBS 8002 3300 2513 10**

**BIC: UBBS BGSF.**

**Основание за плащане:** депозит за участие в търг по чл. 27, ал. 8 от ЗСПЗЗ за имот (изписва се номера и местонахождението на поземления имот).

**4. Място и срок за получаване на документите за участие в търга.** Документите за участие в търга се получават в Областна дирекция „Земеделие“ гр. Кюстендил, ул. „Демокрация“ № 44, ет. 9, всеки работен ден от 09.00 часа до 17.30 часа, в срок от 30 дни, считано от датата на публикуване на заповедта в местен ежедневник, като за всеки имот се попълва отделно заявление.

**5. Място и срок за подаване на документите за участие в търга.** Документите за участие в търга се подават в Областна дирекция „Земеделие“ гр. Кюстендил, ул. „Демокрация“ № 44, ет. 9, всеки работен ден от 09.00 часа до 17.30 часа, в срок от 30 дни, считано от датата на публикуване на заповедта в местен ежедневник. За всеки имот се подава отделно заявление.

**6. Подаване на документите за участие в търга.** Съгласно чл. 56к от ППЗСПЗЗ, заявителите или упълномощеното от тях лице, писмено с нотариална заверка на подписа подават в ОД „Земеделие“ гр. Кюстендил заявление по образец, утвърден от министъра на земеделието и храните. За всеки имот се подава отделно заявление. В заявлението се посочват: местонахождението, номерът и площта на поземления имот; предлаганата цена в левове за имота, която не може да бъде по-ниска от началната тръжна цена.

Към заявлението се прилагат: копие от документ за самоличност за физическите лица;копие от документа за регистрация или единен идентификационен код съгласно чл. 23 от Закона за търговския регистър на юридическото лице или едноличния търговец;документ за самоличност на физическото лице, представляващо търговеца при провеждането на процедурата или документ за самоличност и пълномощно на упълномощено от него лице;платежен документ за внесен депозит в оригинал за всеки отделен имот.

Заявленията за участие в търга се представят в запечатан непрозрачен плик, надписан ДО ОД „ЗЕМЕДЕЛИЕ“ ГР. КЮСТЕНДИЛ, ЗА УЧАСТИЕ В ТЪРГ. Подадените пликове със заявления се записват с входящ номер, дата и час в регистъра.

Заявление, представено в незапечатан плик е недействително. Не се допускат за участие в търга кандидати, чиито заявления са подадени след срока по чл. 56з, ал. 6 или не отговарят на изискванията на чл. 56к от ППЗСПЗЗ.

**7.** Директорът на ОД „Земеделие“ гр. Кюстендил в 3-дневен срок от изтичане на крайния срок за подаване на заявленията за участие в търга, на основание чл. 56л, ал. 5 от ППЗСПЗЗ назначава със заповед тръжна комисия. В 7-дневен срок тръжната комисия разглежда заявленията, класира предложенията и определя спечелилия търга кандидат за всеки имот. Търгът се провежда в случай, че поне двама кандидати са подали заявление за участие. При явяване на един кандидат за даден имот той се обявява за спечелил търга – при обявената от него тръжна цена. Търгът се счита за спечелен от участника, предложил най-високата цена за имота.

За резултатите от търга се съставя протокол съгласно чл. 56м от ППЗСПЗЗ, който се обявява на информационното табло на ОД „Земеделие“ гр. Кюстендил, ул. „Демокрация“ № 44, ет. 9 и на интернет страницата на дирекцията.

**8.** В случаите по чл. 56н от ППЗСПЗЗ, когато кандидатите за един имот са предложили една и съща цена, между тях се провежда търг с явно наддаване, като председателят на тръжната комисия обявява началната тръжна цена, от която започва наддаването и определя стъпка на наддаването в размер на 100,00 /сто/ лева от достигнатата цена.

**9. Условия за възстановяване на депозита.** Депозитът на спечелилия участник се прихваща от цената при придобиване на имота. Внесените депозити от некласираните кандидати се възстановяват в 7-дневен срок след приключване на търга, а депозитът на кандидата, класиран на второ място – след подписването на договора със спечелилия кандидат. Депозитите на кандидатите, класирани на първо и второ място не се възстановяват в случай на отказ за сключване на договор. Депозитът на обжалвалия търга участник се възстановява след влизането в сила на съдебното решение.

**10.** След приключване на търга, министърът на земеделието и храните или упълномощено от него длъжностно лице издава заповед за определяне на спечелилия участник, която се публикува на интернет страницата на МЗХ и на интернет страницата на ОД „Земеделие“ гр. Кюстендил. ОД „Земеделие“ гр. Кюстендил уведомява участниците по реда на ГПК.

**11. Сключване на договор за покупко-продажба.** Министърът на земеделието и храните или упълномощено от него длъжностно лице сключва договор в писмена форма с лицата, спечелили търга, след заплащане на цената на имота, дължимите данъци, такси, разходите по чл. 56ш, ал. 1 от ППЗСПЗЗ и режийните разноски.

 Настоящата заповед да се публикува на интернет страницата на ОД „Земеделие“ гр. Кюстендил и на страницата на Министерство на земеделието и храните, както и в местен вестник. Заповедта да се постави в 3-дневен срок от издаването й на информационните табла на ОД „Земеделие“ гр. Кюстендил, ОСЗ – Бобов дол, Община Бобов дол и кметството на с. Мало село, общ. Бобов дол.

**ДИРЕКТОР:/п/**

 **/Д. ХРИСТОВА/**

ДД/Д „АПФСДЧР”